  Майя Бывальцева 11-тӥ шуркынмонлы Удмуртиын коронавирусэн черлан 385 выль учыръёсты шараязы. Висьыны усемъёс пӧлын 29 пиналъёс но 65 арессэс ортчем 68 арлыдоос. Со сярысь элькунысь оперативной штаб ивортӥз. Диагноззы Ижкарын 167 улӥсьёслэн зэмаз, Воткаын – 38, Можгаын – 31, Шаркан ёросын – 21, Сарапулын – 17, Глазкарын – 16, Вотка ёросын – 15, Можга ёросын – 14, Ува ёросын – 12, Дэбес ёросын – укмыс, Каракулино ёросын – тямыс, Сюмси ёросын – куать, Эгра ёросын – вить, Сарапул, Юкаменск ёросъёсын – быдэн ньыль, Глаз, Красногорск, Пичи пурга, Сьӧлта ёросъёсын – быдэн куинь, Балезино, Дэри, Кияса ёросъёсын – быдэн кык муртлэн. 457 адями йӧназ. 18 мурт улонысь кошкиз. Кышномуртъёслы 60, 61, 63, 67, 71, 75, 78, 80, 87, 90 арес вал, воргоронъёслы – 46, 58, 61, 71, 79, 82, 84, 93 арес 11-тӥ шуркынмонлы Удмуртиын коронавиурсэн черлан 68 сюрс 422 учыръёс лабораториосын зэматэмын. 56 сюрс 756 адями йӧназ, 3 сюрс 1 мурт улонысь кошкиз. Та дыре 472 висисьёслэн тазалыксы секыт лыдъяське. Берло нунал ӵоже коронавируслы 6 сюрс 898 эскеронъёс ортчытӥзы. Коронавируслэсь прививка 573 сюрс 855 адями пуктӥз, со пӧлысь 364 сюрс 576 мурт кык компонентэн. «Спутник Лайт» вакцинаез 103 сюрс 769 адямилы пуктӥзы. Тодэ вайытом, 10-тӥ толшорысен Ижкарын нылпи ваёно но нонтӥсь нылкышноослы коронавируслэсь прививка пуктыны нимысьтыз пунктъёс ужаны кутскизы.  Тегъёс: Тазалык Ижкар висён Удмуртия коронавирус  